Diari Oficial de la Generalitat Valenciana


Sumari del DOGV 5447, del 09-02-2007 (2007/621)

Informació pública del programa d'actuació integrada del sector residencial S-4 del Pla General d'Ordenació Urbana d'Alfara de Algimia.
---------------------------------------------------------------------------------------------------------------------------------------

### Dades del document

Número de DOGV
:   5447

Data del DOGV
:   09-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/621


Data del document
:   27-12-2006

Organisme emissor
:   Residencial Alfara, SL

Tipus de document
:   Informació Pública

El Ple de l'Ajuntament d'Alfara de Algimia, en la sessió extraordinària feta el dia 5 de setembre de 2006, va acordar establir la gestió indirecta per al desenvolupament del programa d'actuació integrada del sector S-4 de sòl urbanitzable residencial d'Alfara de Algimia, i aprovar les bases particulars que regiran el concurs per a la selecció d'agent urbanitzador mitjançant gestió indirecta del programa d'actuació integrada per al desenvolupament de l'esmentat sector, les quals es van publicar en el Diari Oficial de la Generalitat número 5.366, de 13 d'octubre del 2006.  
El sector S-4 es projecta al nou Pla General d'Ordenació Urbana sobre part dels terrenys del polígon 9 del cadastre de rústica d'Alfara de Algimia, situats al límit est del nucli urbà de la població.  
En el Diario Oficial de la Unión Europea, de 13 de setembre de 2006, i en el Diari Oficial de la Generalitat número 5.366, de 13 d'octubre de 2006, es va procedir a la informació pública del concurs per a la selecció d'agent urbanitzador per al desenvolupament del programa d'actuació integrada objecte del present edicte.  
La mercantil Residencial Alfara, SL, exposa al públic durant el termini d'un mes, comptador des de la publicació d'este anunci en el Diari Oficial de la Generalitat, els documents de la seua alternativa tècnica de programa d'actuació integrada.  
L'esmentada alternativa tècnica l'ha protocol·litzada Residencial Alfara, SL, davant el notari de Sagunt, Vicente Mico, i també se n'ha dipositat una còpia a l'Ajuntament d'Alfara de Algimia.  
Qualsevol persona que ho desitge podrà comparéixer, dins del termini a què es fa referència, en horari de 09.30 a 14.00 hores, a la Notaria de Vicente Mico, situada a Sagunt, carrer dels Sants de la Pedra, número 8, baixos, telèfons 741 737 393 i 837 119 180, per a obtindre una còpia de l'acta de protocol·lització de l'alternativa tècnica de programa d'actuació integrada atorgada davant d'este mateix notari o sol·licitar que se li hi exhibisca, així com presentar al·legacions.  
Igualment, podrà comparéixer a l'ajuntament, on està dipositada una còpia de l'alternativa tècnica del programa d'actuació integrada, a fi d'examinar-la i presentar les al·legacions que estime convenients.  
Amb anterioritat a la publicació del present anunci, i en compliment del que establix l'article 134.4 de la Llei 16/2005, de la Generalitat, Urbanística Valenciana, s'ha remés el corresponent avís al domicili dels qui consten al Cadastre com a titulars de drets afectats per l'actuació proposada.  
El present anunci es fa de conformitat amb l'article 134 de la Llei Urbanística Valenciana i l'article 293 del Reglament d'Ordenació i Gestió Territorial i Urbanística.  
L'avís als eventuals titulars desconeguts o de parador ignorat s'efectuarà addicionalment a través de la publicació en el Butlletí Oficial de la Província de València.  
Relació de titulars cadastrals. Es troba en tràmit d'alteració cadastral, atés que el propietari únic actual és Residencial Alfara, SL, en virtut de diverses adquisicions, no existixen tercers amb drets.  
Alfara de Algimia, 27 de desembre de 2006.- En representació de Residencial Alfara, SL: Domingo Muñoz López.